[{"text_idx": "#000003", "text": "Reemo Voltri: o\u0303petaja palk peab kasvama juba praeguse valitsuse ajal"}, {"text_idx": "#000005", "text": "Valitsuse to\u0303siseid samme ja tugevat so\u0303numit on vaja just noortele, kes on endale ametit valimas, kirjutab Reemo Voltri algselt O\u0303petajate Lehes ilmunud kommentaaris."}, {"text_idx": "#000006", "text": "Riigikogu infotunnis teatas peaminister Ju\u0308ri Ratas, et o\u0303petajate palka ja\u0308rgneval neljal aastal ei to\u0303steta. Samuti ei na\u0308hta ette palgato\u0303usu mitmes teises avaliku sektori ametis ning on loobutud ka teadusraha suurendamisest."}, {"text_idx": "#000007", "text": "Haridusto\u0308o\u0308tajate liidu mure o\u0303petaja palga pa\u0308rast on u\u0308limalt to\u0303sine. Kui riik ei suuda tagada ko\u0303rgharidusega o\u0303petajate pealekasvule konkurentsivo\u0303imelist palka, vo\u0303ib ees oodata Eesti hariduse kvaliteedi langus."}, {"text_idx": "#000008", "text": "O\u0303petajate ja\u0308relkasv pole meil juba praegu piisav. Eesti o\u0303petajate keskmine vanus on OECD riikide ko\u0303rgeim, misto\u0303ttu vo\u0303ime pidada oma o\u0303petajate ja\u0308relkasvu katastroofiliseks. Me ei saa tagada sellistes tingimustes haridust, millega oleme harjunud ja mida u\u0308leja\u0308a\u0308nud maailmas eeskujuks seatakse."}, {"text_idx": "#000009", "text": "Vastuvo\u0303etud riigieelarve strateegia on va\u0308ga selge signaal, kui va\u0308he va\u0308a\u0308rtustatakse Eestis o\u0303petaja ametit. Kui ja\u0308rgmisel neljal aastal o\u0303petajate to\u0308o\u0308tasu Eesti keskmisest palgast kaugeneb, siis kukub see peagi 2012. aasta tasemele. Suureneb va\u0308ga to\u0303siselt oht, et o\u0303petajate puudus vo\u0303ib muutuda ja\u0308rgnevatel aastatel lausa lootusetuks."}, {"text_idx": "#000010", "text": "Enamik Eesti erakondi on pidanud parlamendivalimiste eel prioriteediks o\u0303petajate to\u0308o\u0308tasu, mille miinimum oleks vo\u0303rdne riigi keskmise palgaga. Eelmine valitsus seda eesma\u0308rki ei saavutanud ning ka uus riigieelarve strateegia ei toeta olukorra paranemist."}, {"text_idx": "#000011", "text": "\"O\u0303petaja palgamiinimum on aga keskmisest palgast hoopiski 10% madalam.\""}, {"text_idx": "#000012", "text": "O\u0303petaja on ko\u0303rgharidusega spetsialist. Eestis on ko\u0303rgharidusega inimeste keskmine to\u0308o\u0308tasu 20% ko\u0303rgem keskmisest palgast. O\u0303petaja palgamiinimum on aga keskmisest palgast hoopiski 10% madalam."}, {"text_idx": "#000013", "text": "Valitsuse to\u0303siseid samme ja tugevat so\u0303numit on vaja just noortele, kes on endale ametit valimas. Valitsusel on vaja oma lubadus ta\u0308ita ning to\u0303sta ja\u0308rgmisel aastal o\u0303petajate to\u0308o\u0308tasu miinimum 1458 euroni, st vo\u0303rdseks riigi keskmise palgaga."}, {"text_idx": "#000014", "text": "Me peame jo\u0303udma la\u0308hiajal olukorda, kus o\u0303petaja to\u0308o\u0308 on ihaldusva\u0308a\u0308rne ning o\u0303petajate to\u0308o\u0308kohtadele on konkurents. La\u0308htudes antud lubadustest ja kriitilisest seisust Eesti o\u0303petajaskonna hulgas, ootame, et antud lubadused viiakse ellu praeguse riigikogu ja valitsuse ajal."}, {"text_idx": "#000015", "text": "O\u0303petajad ei pea palgakasvu piisavaks"}, {"text_idx": "#000017", "text": "Martin Pent: tehnoloogiline abika\u0308si ja personaalharidus"}, {"text_idx": "#000018", "text": "Annely Akkermann: riigibuss ka\u0308a\u0308nulisel teel"}, {"text_idx": "#000019", "text": "Reps: u\u0308kski valdkond ei saa ka\u0308rpe-eesma\u0308rke, ootame uut majandusprognoosi"}, {"text_idx": "#000020", "text": "Valitsus kiitis heaks riigi uue eelarvestrateegia"}, {"text_idx": "#000021", "text": "Teadlased kogunesid teadmistepo\u0303hise Eesti matustele"}, {"text_idx": "#000022", "text": "Mart Vo\u0303rklaev: 2024. aasta eelarve on visioon, kuhu tahame Eestit juhtida"}, {"text_idx": "#000026", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000027", "text": "Kaarel Tarand: ku\u0308lmasurm ei kohuta"}, {"text_idx": "#000036", "text": "Saara Nu\u0308ganen: ma ei ole sellega, et mu vanemad on na\u0308itlejad, kunagi kekanud"}, {"text_idx": "#000037", "text": "Ajalehtede juhtkirjad riigieelarve eelno\u0303ust: peata ja o\u0303o\u0303nes"}, {"text_idx": "#000041", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000042", "text": "Kohtunik: Trump pani varade u\u0308lehindamisel toime pettuse"}]